**(infografic) ce prezintă curtea de conturi?**

Centrul Analitic Independent EXPERT-GRUP cu suportul financiar al Fundației Soros-Moldova/Programul Buna Guvernare lansează astăzi un nou infografic pe tema „**Ce prezintă Curtea de Conturi?”**. Acesta oferă o imagine asupra activității Curții de Conturi în raport cu instituțiile auditate, dar și cu alte instituții supreme din stat.

Astfel, **Curtea de Conturi** (CC) are rolul de a audita modul în care sunt gestionați banii publici de către Guvern, Ministere și agențiile subordonate, identificând problemele și constatând iregularitățile.

**Instituțiile Auditate** ar trebui, în mod normal, să implementeze recomandările CC. La rândul său, **Guvernul** are rolul de a monitoriza executarea recomandărilor CC de către instituțiile vizate, iar **Parlamentul** audiază raportul anul al CC, în timp ce **Organele de Drept** trebuie să investigheze cazurile în care există evidențe sau semne de fraudă pentru a fi transmise în instanță. **Cifre-cheie** ale activității CC în perioada 2008-2013:

* Au fost publicate *164 de rapoarte*;
* *În 2013 au fost auditate 378 de instituții*, față de 369 în 2012 și 323 în 2011;
* Procentajul *recomandărilor executate a scăzut la 29%* în 2013, față de 46% în 2012 și 42% în 2011.
* Iregularitățile *constatate s-au cifrat la 7,7 miliarde de lei,* atât pentru 2012 cât și 2013;
* Doar *16 cauze penale* pornite în perioada 2008-2013
* Au fost înregistrate *28 de refuzuri de pornire a cauzei penale* în aceeași perioadă;

Proiect implementat de Centrul Analitic Independent [EXPERT-GRUP](http://expert-grup.org/ro/), cu suportul financiar acordat de [Fundația Soros-Moldova](http://www.soros.md/) / Programul Buna Guvernare.